ΕΚΘΕΣΗ ΤΗΣ ΕΠΙΤΡΟΠΗΣ - Ετήσια έκθεση της Επιτροπής σχετικά με την κατάσταση του Ταμείου Εγγυήσεων και τη διαχείρισή του κατά το οικονομικό έτος 1999

ΠΙΝΑΚΑΣ ΠΕΡΙΕΧΟΜΕΝΩΝ

1. Νομικεσ βασεισ

2. Η κατασταση του ταμειου στισ 31.12.99

3. Οι ποροι του ταμειου

3.1. Καταβολές από τον γενικό προϋπολογισμό κατά τη διάρκεια του οικονομικού έτους

3.2. Τόκοι από τις καταθέσεις των διαθεσίμων του Ταμείου

3.3. Εισπράξεις από υπερήμερους οφειλέτες

4. Οι επιβαρυνσεισ του ταμειου

4.1. Πληρωμή σε περίπτωση υπερημερίας

4.2. Αμοιβή της ΕΤΕ

Παραρτηματα

Παραρτημα I : Βασεισ των καταβολων από το γενικο προϋπολογισμο στο ταμειο εγγυησεων

1. Αποφασεισ σχετικα με τη μεταφορα 5/99

2. Αποφασεισ σχετικα με τη μεταφορα 67/99

Παραρτημα II : Εκθεση τησ ετε για την κατασταση και τη διαχειριση του ταμειου - Λογαριασμοσ διαχειρισησ και δημοσιονομικοσ ισολογισμοσ στισ 31 δεκεμβριου 1999

1. Εξελιξη του ταμειου κατα το 1999

2. Η κατασταση του ταμειου

2.1. Οι πόροι του Ταμείου στις 31 Δεκεμβρίου 1999

2.2. Τα διαθέσιμα του Ταμείου στις 31/12/99

2.3. Κίνδυνος ρευστότητας

3. Οι επενδυσεισ του ταμειου εγγυησεων : αναλυση των αποτελεσματων και τησ αποδοσησ κατα το 1999

3.1. Συνολική ανάλυση

3.2. Ανάλυση ανά τομέα

3.2.1. Ταμείο

3.2.2. Χαρτοφυλάκιο επενδύσεων :

Παραρτημα III : Ενοποιημενοσ δημοσιονομικοσ ισολογισμοσ του ταμειου εγγυησεων στισ 31 δεκεμβριου 1999

1. Νομικεσ βασεισ

Με τον κανονισμό (ΕΚ, Ευρατόμ) αριθ. 2728/94 του Συμβουλίου της 31ης Οκτωβρίου 1994 ιδρύθηκε το Ταμείο Εγγυήσεων για τις εξωτερικές δράσεις που έχει ως στόχο την εξόφληση των πιστωτών της Κοινότητας σε περίπτωση αθέτησης των υποχρεώσεων του δικαιούχου ενός δανείου που έχει χορηγήσει ή εγγυηθεί η Κοινότητα.

Σύμφωνα με το άρθρο 6 του κανονισμού αυτού η Επιτροπή ανέθεσε τη χρηματοπιστωτική διαχείριση του Ταμείου στην ΕΤΕ στο πλαίσιο σύμβασης που υπογράφτηκε μεταξύ της Κοινότητας και της ΕΤΕ στις 23 Νοεμβρίου 1994 στις Βρυξέλλες και στις 25 Νοεμβρίου 1994 στο Λουξεμβούργο.

Στο άρθρο 8.2 της σύμβασης αυτής προβλέπεται ότι "η τράπεζα υποβάλλει στην Επιτροπή πριν από την 1η Μαρτίου κάθε έτους μια έκθεση σχετικά με την κατάσταση και τη διαχείριση του Ταμείου, το λογαριασμό διαχείρισης και τον οικονομικό ισολογισμό του Ταμείου για το προηγούμενο έτος". Απόσπασμα αυτής της έκθεσης που καταρτίσθηκε για το οικονομικό έτος 1999 επισυνάπτεται στο παράρτημα ΙΙ.

Εξάλλου, στο άρθρο 7 του κανονισμού για την ίδρυση του Ταμείου ορίζεται ότι η Επιτροπή υποβάλλει το αργότερο στις 31 Μαρτίου κάθε οικονομικού έτους στο Ευρωπαϊκό Κοινοβούλιο, στο Συμβούλιο και στο Ελεγκτικό Συνέδριο ετήσια έκθεση σχετικά με την κατάσταση του Ταμείου και τη διαχείρισή του κατά τη διάρκεια του προηγούμενου οικονομικού έτους.

2. Η κατασταση του ταμειου στισ 31.12.99

Κατά το τέλος του οικονομικού έτους 1999 το ποσό των διαθεσίμων του Ταμείου ανερχόταν σε 1 313 736 732,83 ευρώ (παράρτημα II). Από την ίδρυση του Ταμείου το ποσό αυτό αντιστοιχεί στο σύνολο:

- των καταβολών στο Ταμείο (1 638 413 000,00 ευρώ).

- των καθαρών διαδοχικών αποτελεσμάτων των οικονομικών ετών των Επιτροπών (153 081 422,50 ευρώ).

- των καθυστερημένων εξοφλήσεων που έγιναν από τρίτες χώρες (326 997 234,09 ευρώ).

- των οφειλών που αντιστοιχούν στις αμοιβές που δεν καταβλήθηκαν στην Τράπεζα (604 761,67 ευρώ).

- καί αφαίρωντας την κατάπτωση εγγυήσεων (441 559 685,43 ευρώ) και την επιστροφή στον προϋπολογισμό (363 800 000,00 ευρώ).

Το συνολικό κεφάλαιο του Ταμείου στις 31 Δεκεμβρίου 1999, μετά την αφαίρεση της αμοιβής της τράπεζας, ανερχόταν σε 1 313 131 971,16 ευρώ.

Το συνολικό κεφάλαιο του ενοποιημένου ισολογισμού (παράρτημα III) ανέρχεται σε 1 498 268 553,20 ευρώ που αναλύονται ως εξής: 480 000 000 ευρώ σε διαθέσιμα προθεσμίας (τραπεζικές καταθέσεις), 4 749 649,43 ευρώ σε διαθέσιμα όψεως (λογαριασμός όψεως), 813 073 283,47 ευρώ σε χαρτοφυλάκιο τίτλων, 15 913 799,93 ευρώ δεδουλευμένοι τόκοι που δεν είχαν λήξει στις 31.12.99 (2 156 579,72 ευρώ μη λήξαντες δεδουλευμένοι τόκοι επί καταθέσεων προθεσμίας, 13 757 220,21 ευρώ μη ληξιπρόθεσμα δεδουλευμένα τοκομερίδια) και 184 531 820,37 ευρώ σε απαιτήσεις από δικαιούχους δανείων που έχουν χορηγηθεί από την Κοινότητα ή για τα οποία υπάρχει εγγύηση της Κοινότητας, εκ των οποίων τα 147 242 798,63 ευρώ είναι απαιτήσεις όσον αφορά το κεφάλαιο και τους οφειλόμενους κατά τη λήξη των προθεσμιών τόκους και τους τόκους υπερημερίας που καλύπτονται από την εγγύηση του ταμείου και τα 37 289 021,74 ευρώ είναι δεδουλευμένοι και μη εισπραχθέντες τόκοι υπερημερίας στις 31.12.99.

Το άρθρο 3 του κανονισμού για την ίδρυση του Ταμείου ορίζει ότι τα κεφάλαια του Ταμείου πρέπει να ανέρχονται στο ενδεδειγμένο ύψος (ποσό-στόχος) που έχει καθοριστεί στο 10% του κεφαλαίου του συνόλου των τρεχουσών υποχρεώσεων της Κοινότητας που απορρέουν από κάθε πράξη, προσαυξημένες με τους δεδουλευμένους και μη καταβληθέντες τόκους.

Στις 31.12.99 το κεφάλαιο των δανειοδοτικών και εγγυοδοτικών πράξεων υπέρ τρίτων χωρών, προσαυξημένο με τους δεδουλευμένους και μη καταβληθέντες τόκους, ανερχόταν σε 12 052 εκατ. ευρώ, εκ των οποίων 227 εκατ. ευρώ ήταν οι δεδουλευμένοι και μη καταβληθέντες τόκοι.

Η αναλογία των κεφαλαίων του Ταμείου και του κεφαλαίου κατά την έννοια του ορισμού που δίνεται στον κανονισμό ήταν 10,9%, δηλ. το κεφάλαιο ήταν μεγαλύτερο από το ποσοστό του 10% που καθορίζεται για το ποσό-στόχο. Κατά συνέπεια υπάρχει ένα πλεόνασμα που πρέπει να επιστραφεί για να επανεγγραφεί στο γενικό προϋπολογισμό των Κοινοτήτων, όπως προβλέπεται στην παράγραφο 3 του άρθρου 3 του κανονισμού σε περίπτωση που το Ταμείο φθάσει το ποσό-στόχο. Το ποσό που πρέπει να επανεγγραφεί στον προϋπολογισμό ανέρχεται σε 107,9 εκατ. ευρώ.

Τα επόμενα τμήματα περιγράφουν αναλυτικότερα την εξέλιξη των πόρων και των επιβαρύνσεων του Ταμείου το 1999.

3. Οι ποροι του ταμειου

3.1. Καταβολές από τον γενικό προϋπολογισμό κατά τη διάρκεια του οικονομικού έτους

Στον κανονισμό για την ίδρυση του Ταμείου Εγγυήσεων σχετικά με τις εξωτερικές ενέργειες και συγκεκριμένα στα άρθρα 2 και 4 ορίζεται ότι το Ταμείο τροφοδοτείται από πιστώσεις προερχόμενες από τον γενικό προϋπολογισμό, που ανέρχονται στο 14% του κεφαλαίου των πράξεων για δάνεια και εγγυήσεις, μέχρις ότου το κεφάλαιο του Ταμείου φθάσει το ποσό-στόχο. Το άρθρο 5 του κανονισμού ορίζει ότι σε περίπτωση καταπτώσεως εγγυήσεων συνεπεία αθετήσεως υποχρεώσεων και εάν τα κεφάλαια του Ταμείου Εγγυήσεων υπολειφθούν του 75% του ποσού-στόχου το ποσοστό για τις νέες καταβολές αυξάνεται στο 15%.

Οι νομικές βάσεις που ορίζουν τους κανόνες τροφοδοσίας περιγράφονται στο παράρτημα I.

Η απόφαση του Συμβουλίου της 31ης Οκτωβρίου 1994 που αφορά τη δημοσιονομική πειθαρχία επιτρέπει την εγγραφή στον γενικό προϋπολογισμό ενός αποθεματικού σχετικά με τις πράξεις χορήγησης και εγγύησης δανείων. Το κονδύλιο αυτού του προϋπολογισμού στο οποίο έχουν εγκριθεί προσωρινές πιστώσεις ποσού 346 εκατ. ευρώ για το 1999 προορίζεται για την κάλυψη των αναγκών τροφοδότησης του Ταμείου Εγγυήσεων και χρησιμοποιείται μέσω μεταφορών πιστώσεων προς το κονδύλιο του προϋπολογισμού από το οποίο τροφοδοτείται το Ταμείο.

Σύμφωνα με αυτές τις νομικές βάσεις εγκρίθηκαν το 1999 από την αρμόδια για τον προϋπολογισμό αρχή δύο μεταφορές πιστώσεων που επιτρέπουν τη χρηματοδότηση του Ταμείου Εγγυήσεων με συνολικό ποσό 300 069 000 ευρώ.

- Μεταφορά 5/99 ποσού 229 089 000 ευρώ. Σκοπός της πρώτης αυτής μεταφοράς στην αρχή του οικονομικού έτους ήταν η τροφοδότηση του Ταμείου Εγγυήσεων κατ' εφαρμογή των αποφάσεων του Συμβουλίου της 24ης Ιανουαρίου 1994, της 14ης Απριλίου 1997, της 19ης Μαΐου 1998 και της 14ης Δεκεμβρίου 1998, σύμφωνα με τους κανόνες των καταβολών που προβλέπονται στο παράρτημα του κανονισμού για την ίδρυση του Ταμείου (βλ. κατωτέρω παράρτημα Ι).

- Μεταφορά 67/99 ποσού 70 980 000 ευρώ. Σκοπός της δεύτερης αυτής μεταφοράς είναι να χρηματοδοτήσει το Ταμείο Εγγυήσεων με βάση τις δανειοδοτικές πράξεις που ενέκρινε το Συμβούλιο στις 22 Απριλίου 1999, στις 10 Μαΐου 1999, στις 8 Νοεμβρίου 1999 και στις 29 Νοεμβρίου 1999. Οι αποφάσεις σχετικά με τη μεταφορά αυτή περιλαμβάνονται στο παράρτημα 1.

Οι δύο μεταφορές προς το Ταμείο έγιναν τον Ιούνιο και τον Δεκέμβριο του 1999.

3.2. Τόκοι από τις καταθέσεις των διαθεσίμων του Ταμείου

Οι τοποθετήσεις των διαθεσίμων του Ταμείου πραγματοποιήθηκαν σύμφωνα με τις αρχές της διαχείρισης των διαθεσίμων που αναφέρονται στο παράρτημα της σύμβασης που συνήφθη μεταξύ Κοινότητας και ΕΤΕ.

Οι επενδυτικές αρχές προβλέπουν ιδίως ότι, κατά τη διάρκεια των πρώτων ετών λειτουργίας του Ταμείου και εφόσον το συνολικό επενδυθέν ποσό δεν θα φθάσει τα 300 εκατ. ECU, το Ταμείο θα θεωρείται ως ταμείο νομισματικών καταθέσεων και θα επενδύει μόνο σε βραχυπρόθεσμους τίτλους με προθεσμία που δεν θα υπερβαίνει το ένα έτος. Επειδή το 1995 τα κεφάλαια του Ταμείου υπερέβησαν το όριο των 300 εκατ. ECU, η Επιτροπή αποφάσισε, σε συμφωνία με την ΕΤΕ, να τροποποιήσει στην αρχή του 1996 τις επενδυτικές αρχές.

Οι νέοι κανόνες διαχείρισης θα ακολουθήσουν καταρχήν τα ποσοστά του ενός τρίτου μέχρι ένα έτος και των δύο τρίτων μέχρι δέκα έτη κατ' ανώτατο όριο τηρώντας παράλληλα το όριο των 150 εκατ. ευρώ βραχυπρόθεσμα. Σε κάθε περίπτωση η μέση διάρκεια των τοποθετήσεων των διαθεσίμων του Ταμείου δεν θα πρέπει να υπερβαίνει τα πέντε έτη.

Ο κατάλογος των τραπεζών που είναι εξουσιοδοτημένες να δέχονται καταθέσεις του Ταμείου καθορίστηκε κατόπιν συμφωνίας μεταξύ της Επιτροπής και της ΕΤΕ. Ο αρχικός κατάλογος αναθεωρήθηκε κατ' επανάληψη σε συμφωνία με την Επιτροπή για να ληφθούν υπόψη οι τελευταίες τροποποιήσεις που έγιναν όσον αφορά τη βαθμολόγηση των τραπεζών καταθέσεων. Οι τράπεζες αυτές είναι κατά το μεγαλύτερο μέρος τους μέλη του συστήματος συμψηφισμού του ευρώ και από πλευράς πιστοληπτικής ικανότητας κατατάσσονται τουλάχιστον στην κατηγορία Α1 της κλίμακας Moody για τους μακροπρόθεσμους τίτλους και στην κατηγορία P1 για τους βραχυπρόθεσμους. Οι καταθέσεις στις τράπεζες αυτές υπόκεινται σε κανόνες που έχουν ως στόχο την εξασφάλιση διαφοροποίησης και την αποφυγή συγκέντρωσης του κινδύνου.

Οι τόκοι που προκύπτουν από τις τραπεζικές καταθέσεις στο λογαριασμό του Ταμείου Εγγυήσεων και από τις επενδύσεις σε τίτλους ανήλθαν κατά το 1999 σε 48 562 534,63 ευρώ, ήτοι :

- Τραπεζικές καταθέσεις: 12 659 514,63 ευρώ. Πρόκειται για κατάσταση που διαπιστώθηκε στις 31 Δεκεμβρίου αφού ελήφθησαν υπόψη ταυτόχρονα οι τόκοι που εισπράχθηκαν από τοποθετήσεις υπό μορφή τραπεζικών καταθέσεων (16 600 243,29 ευρώ) και οι δεδουλευμένοι τόκοι (-3 940 728,66 ευρώ) κατά το 1999. Οι παραχθέντες τόκοι αντιστοιχούν σε τόκους οι οποίοι δεν εισπράχθηκαν από το Ταμείο κατά την ημερομηνία του κλεισίματος του οικονομικού έτους, αλλά θα εισπραχθούν μετά τις καθορισθείσες ημερομηνίες λήξης της προθεσμίας των καταθέσεων. Από το ποσό των τόκων που καταχωρήθηκαν λογιστικά στις 31.12.1999 (2 156 579,72 ευρώ) αφαιρείται το ποσό των δεδουλευμένων τόκων που καταχωρήθηκαν το 1998 και εισπράχθηκαν το 1999 (6 097 308,38 ευρώ).

- Τρεχούμενοι λογαριασμοί: 219 810,68 ευρώ που αντιστοιχούν στους εγγεγραμμένους τόκους του λογαριασμού όψεως.

- Χαρτοφυλάκιο τίτλων: 34 868 824,65 ευρώ. Οι τόκοι από επενδυτικούς τίτλους παράγονται από τις επενδύσεις που γίνονται υπό μορφή τίτλων σύμφωνα με τις επενδυτικές αρχές που ορίζονται στη σύμβαση που προβλέπει ότι η ΕΤΕ αναλαμβάνει τη διαχείριση των διαθεσίμων του Ταμείου. Από τα έσοδα αυτά πρέπει να αφαιρεθεί ωστόσο το ποσό των 6 726 949,63 ευρώ που υπολογίζεται κατά τη διάρκεια του οικονομικού έτους και αντιστοιχεί στη διαφορά μεταξύ της τιμής αγοράς και της τιμής εξαγοράς κατανεμημένη αναλογικά καθόλη την υπόλοιπη διάρκεια των κατεχόμενων τίτλων (που αντιστοιχεί στην κατανομή της διαφοράς πάνω και κάτω από το άρτιο που έχει εγγραφεί στο λογαριασμό κερδών και ζημιών).

- Κέρδος από πώληση επενδυτικών τίτλων: 814 384,67 ευρώ.

Το προϊόν των τόκων περιλαμβάνεται στο αποτέλεσμα του οικονομικού έτους.

3.3. Εισπράξεις από υπερήμερους οφειλέτες

Στις περιπτώσεις που το Ταμείο έχει χορηγήσει εγγύηση οι καθυστερημένες εξοφλήσεις εκ μέρους των υπερήμερων χωρών καταβάλλονται στο Ταμείο. Το συνολικό ποσό των καταβολών ανέρχεται σε 326 997 234,09 ευρώ (βλ. σημείο 2.1 του παραρτήματος II), εκ των οποίων 5 318 632,41 ευρώ καταβλήθηκαν το 1999.

4. Οι επιβαρυνσεισ του ταμειου

4.1. Πληρωμή σε περίπτωση υπερημερίας

Το 1999 το Ταμείο χορήγησε τρεις φορές εγγύηση η οποία ανήλθε συνολικά σε 16 247 803,27 ευρώ (βλ. σημείο 2.1 του παραρτήματος II).

4.2. Αμοιβή της ΕΤΕ

Το άρθρο 6 της σύμβασης διαχείρισης που συνήφθη μεταξύ της Επιτροπής και της ΕΤΕ προβλέπει ετήσια προμήθεια 0,125% που υπολογίζεται επί των μέσων μηνιαίων διαθεσίμων του Ταμείου, η οποία θα επανεξετασθεί στο τέλος του έτους κατά τη διάρκεια του οποίου το ποσό των διαθεσίμων του Ταμείου θα φθάσει τα 300 εκατ. ECU και το αργότερο τρία έτη μετά την ημερομηνία της πρώτης καταβολής στο Ταμείο, αφού ληφθεί υπόψη μεταξύ άλλων και η πρόοδος των δραστηριοτήτων του Ταμείου.

Επειδή τα κεφάλαια του Ταμείου έφθασαν τα 300 εκατ. ECU στο τέλος του 1995, επανεξετάσθηκε η αμοιβή της ΕΤΕ. Με βάση την κτηθείσα πείρα της τράπεζας σχετικά με το φόρτο εργασίας που αντιπροσωπεύει η διαχείριση αυτή, μια τροποποιητική σύμβαση στις 17 Σεπτεμβρίου και στις 23 Σεπτεμβρίου 1996 της σύμβασης δημοσιονομικής διαχείρισης του Ταμείου που συνήφθη μεταξύ της ΕΤΕ και της Επιτροπής καθόρισε την ετήσια αμοιβή σε 0,05% των διαθεσίμων του Ταμείου. Ο συντελεστής αυτός εφαρμόστηκε αναδρομικά από τις 31 Δεκεμβρίου 1994.

Για το 1999 η αμοιβή της τράπεζας καθορίστηκε ως εκ τούτου στο ποσό των 604 761,67 ευρώ, το οποίο ενεγράφη στο λογαριασμό κερδών και ζημιών και καταχωρήθηκε σε μεταβατικό λογαριασμό στο παθητικό του ισολογισμού. Η τακτοποίηση αυτή έγινε με καταβολή στην ΕΤΕ στις 14 Φεβρουαρίου 2000.

Παραρτηματα

Παραρτημα I : Βασεισ των καταβολων από το γενικο προϋπολογισμο στο ταμειο εγγυησεων

Το παράρτημα του κανονισμού σχετικά με τον τρόπο καταβολής στο Ταμείο Εγγυήσεων αναφέρει ότι για τις δανειοληπτικές/δανειοδοτικές πράξεις ή εγγυήσεις σε χρηματοπιστωτικούς οργανισμούς δυνάμει ενός μηχανισμού-πλαισίου, οι οποίες διενεργούνται σε περισσότερα του ενός έτη και είναι μικροοικονομικής και διαρθρωτικής μορφής, οι καταβολές στο Ταμείο γίνονται με ετήσιες δόσεις που υπολογίζονται βάσει των ετήσιων ποσών τα οποία αναφέρονται στο δημοσιονομικό δελτίο που συνοδεύει την πρόταση της Επιτροπής, ενδεχομένως αναπροσαρμοσμένα σύμφωνα με την απόφαση του Συμβουλίου.

Αν πρόκειται για άλλες δανειοληπτικές/δανειοδοτικές πράξεις της Κοινότητας, όπως τα δάνεια για το ισοζύγιο πληρωμών τρίτων χωρών, οι οποίες διενεργούνται σε μία ή περισσότερες δόσεις, τα ποσά των καταβολών στο Ταμείο υπολογίζονται βάσει του συνολικού ποσού της πράξης την οποία αποφάσισε το Συμβούλιο.

Το 1999 πραγματοποιήθηκαν με αυτό τον τρόπο δύο μεταφορές.

1. Αποφασεισ σχετικα με τη μεταφορα 5/99

- Στο πλαίσιο της χρηματοοικονομικής συνεργασίας που αφορά όλες τις μεσογειακές χώρες :

- Απόφαση του Συμβουλίου της 24ης Ιανουαρίου 1994 για τη χορήγηση δανείου ύψους 115 εκατ. ECU και διάρκειας τριών ετών στη Συρία.

- Απόφαση του Συμβουλίου της 14ης Απριλίου 1997 για τη χορήγηση εγγύησης εκ μέρους της ΕΚ προς την ΕΤΕ σε περίπτωση απωλειών που θα προκύψουν από δάνεια για προγράμματα που εκτελούνται εκτός της Κοινότητας (χώρες της Κεντρικής και Ανατολικής Ευρώπης, μεσογειακές χώρες, χώρες της Λατινικής Αμερικής και της Ασίας, Νότια Αφρική).

- Απόφαση του Συμβουλίου της 19ης Μαΐου 1998 για τη χορήγηση εγγύησης εκ μέρους της ΕΚ προς την ΕΤΕ σε περίπτωση απωλειών από δάνεια για προγράμματα που εκτελούνται στην Πρώην Γιουγκοσλαβική Δημοκρατία της Μακεδονίας και την τροποποίηση της απόφασης 97/256/ΕΚ του Συμβουλίου της 14ης Απριλίου 1997 για τη χορήγηση εγγύησης της ΕΚ προς την ΕΤΕ σε περίπτωση απωλειών από δάνεια για προγράμματα που εκτελούνται εκτός της Κοινότητας (χώρες της Κεντρικής και Ανατολικής Ευρώπης, μεσογειακές χώρες, χώρες της Λατινικής Αμερικής και της Ασίας, Νότια Αφρική).

- Απόφαση του Συμβουλίου της 14ης Δεκεμβρίου 1998 η οποία τροποποιεί την απόφαση 97/256/ΕΚ προκειμένου να επεκταθεί η εγγύηση που χορηγεί η ΕΚ προς την ΕΤΕ σε σχέση με δάνεια για έργα στη Βοσνία-Ερζεγοβίνη.

2. Αποφασεισ σχετικα με τη μεταφορα 67/99

- Απόφαση του Συμβουλίου της 22ας Απριλίου 1999 για τη χορήγηση μακροοικονομικής βοήθειας ύψους 20 εκατ. ευρώ Στην Αλβανία.

- Απόφαση του Συμβουλίου της 10ης Μαΐου 1999 για τη χορήγηση μακροοικονομικής βοήθειας ύψους 20 εκατ. ευρώ όσον αφορά το μέρος δάνεια στη Βοσνία-Ερζεγοβίνη.

- Απόφαση του Συμβουλίου της 8ης Νοεμβρίου 1999 για τη χορήγηση μακροοικονομικής βοήθειας ύψους 200 εκατ. ευρώ στη Ρουμανία.

- Απόφαση του Συμβουλίου της 8ης Νοεμβρίου 1999 για τη χορήγηση μακροοικονομικής βοήθειας ύψους 100 εκατ. ευρώ στη Βουλγαρία.

- Απόφαση του Συμβουλίου της 8ης Νοεμβρίου 1999 για τη χορήγηση μακροοικονομικής βοήθειας ύψους 50 εκατ. ευρώ όσον αφορά το μέρος δάνεια στην Πρώην Γιουγκοσλαβική Δημοκρατία της Μακεδονίας.

- Απόφαση του Συμβουλίου της 29ης Νοεμβρίου 1999 για τη χορήγηση εγγύησης εκ μέρους της ΕΚ προς την ΕΤΕ σε περίπτωση απωλειών από δάνεια για προγράμματα ανασυγκρότησης των περιοχών της Τουρκίας που επλήγησαν από τον σεισμό.

Παραρτημα II : Εκθεση τησ ετε για την κατασταση και τη διαχειριση του ταμειου - Λογαριασμοσ διαχειρισησ και δημοσιονομικοσ ισολογισμοσ στισ 31 δεκεμβριου 1999

1. Εξελιξη του ταμειου κατα το 1999

Το σύνολο των διαθέσιμων του Ταμείου ανερχόταν σε 1 297,8 εκατ. ευρώ στις 31 Δεκεμβρίου 1999 (βλ. παράγραφο 2.3) έναντι 1 260,8 εκατ. ευρώ στις 31 Δεκεμβρίου 1998, δηλαδή παρατηρήθηκε μία αύξηση ύψους 37 εκατ. ευρώ.

>ΑΝΑΦΟΡΑ ΣΕ ΓΡΑΦΗΚΟ>

Γραφική παράσταση 1 : Εξέλιξη των διαθεσίμων 1999 (Ιανουάριος-Δεκέμβριος 1999)

Στις 31/03/1999, κατ' εφαρμογήν του άρθρου 7 της σύμβασης, το πλεόνασμα των διαθεσίμων του Ταμείου στις 31/12/1998 (297,8 εκατ. ευρώ) επεστράφη στην Επιτροπή. Στις 14 Ιουνίου 1999 εισπράχθηκε το ποσό των 229,1 εκατ. ευρώ και στις 30 Δεκεμβρίου 1999 το ποσό των 71 εκατ. ευρώ με συνέπεια να αυξηθούν οι πόροι του Ταμείου.

Το αποτέλεσμα της διαχείρισης στις 31 Δεκεμβρίου 1999 ανερχόταν σε 41,1 εκατ. ευρώ έναντι 42,6 εκατ. ευρώ στις 31 Δεκεμβρίου 1998. Τα έσοδα από το χαρτοφυλάκιο επενδύσεων (μετά την αφαίρεση βραχυπρόθεσμων υποχρεώσεων και την πρόσθεση των κερδών από την πώληση τίτλων) έφθασαν τα 29 εκατ. ευρώ και αντιπροσώπευαν το 70% του αποτελέσματος που καταχωρήθηκε στις 31/12/1999.

2. Η κατασταση του ταμειου

2.1. Οι πόροι του Ταμείου στις 31 Δεκεμβρίου 1999

Το υπόλοιπο του Ταμείου Εγγυήσεων μειώθηκε από τα 1 169 εκατ. ευρώ στις 31 Δεκεμβρίου 1998 στα 1 160 εκατ. ευρώ στις 31 Δεκεμβρίου 1999, δηλαδή κατά 9 εκατ. ευρώ ή λιγότερο από 1%.

Η εξέλιξη αυτή οφείλεται στις κινήσεις που εμφανίζονται στον παρακάτω πίνακα :

>ΘΕΣΗ ΠIΝΑΚΑ>

Οι εγγυήσεις που κατέβαλε το Ταμείο κατά το 1999 ανήλθαν σε 4,7 εκατ. ευρώ στις 9 Μαρτίου 1999, σε 4,6 εκατ. ευρώ στις 26 Αυγούστου 1999 και σε 6,9 εκατ. ευρώ στις 21 Δεκεμβρίου 1999, δηλαδή συνολικά εκταμιεύθηκαν 16,2 εκατ. ευρώ.

Οι εισπράξεις από υπερήμερους οφειλέτες κατά το 1999 παρουσιάζουν την ακόλουθη εικόνα :

ΗΜΕΡΟΜΗΝΙΑ ΕΙΣΠΡΑΞΗΣ // ΠΟΣΟ

21/01/99 // 5 000,21

11/02/99 // 16 496,85

12/02/99 // 723 631,53

27/08/99 // 470 145,74

09/11/99 // 2 966 842,20

09/11/99 // 992 818,75

12/11/99 // 143 697,13

ΣΥΝΟΛΟ // 5 318 632,41

2.2. Τα διαθέσιμα του Ταμείου στις 31/12/99

Τα διαθέσιμα του Ταμείου στις 31 Δεκεμβρίου 1999 ανέρχονταν σε 1 297,8 εκατ. ευρώ και αναλύονται ως εξής. Το Ταμείο χρησιμοποιεί μόνο ένα νόμισμα, το ευρώ.

- 480 εκατ. ευρώ σε επενδύσεις με τη μορφή νομισματικών προθεσμιακών καταθέσεων

- 4,7 εκατ. ευρώ σε τρέχοντα λογαριασμό

- 813,1 εκατ. ευρώ σε χαρτοφυλάκιο επενδύσεων (βλ. πίνακα σημείο 2.3).

2.3. Κίνδυνος ρευστότητας

Σύμφωνα με τη στρατηγική διαχείρισης των διαθεσίμων του Ταμείου Εγγυήσεων που συμφωνήθηκε με την Επιτροπή για το έτος 1999 η κατανομή των διαθεσίμων έχει ως εξής :

>ΘΕΣΗ ΠIΝΑΚΑ>

Τα διαθέσιμα του Ταμείου χαρακτηρίζονται από το γεγονός ότι πάνω από 498 εκατ. ευρώ [1] διατηρήθηκαν για διάστημα μικρότερο των τριών μηνών, περίοδος που αντιστοιχεί στην προθεσμία για την κατάπτωση της εγγύησης του Ταμείου που ζητά η Επιτροπή σε περίπτωση αθέτησης υποχρεώσεων κατά τη λήξη των δανείων.

[1] Το ελάχιστο ποσό σύμφωνα με τις αρχές διαχείρισης είναι 150 εκατ. ευρώ.

Τα υπόλοιπα διαθέσιμα κατανεμήθηκαν έτσι ώστε να υπάρχει τακτική ροή εσόδων και συγχρόνως να διατηρείται αρκετή ρευστότητα. Στις 31 Δεκεμβρίου 1999 είχε επιτευχθεί η διάρθρωση-στόχος, εκτός του ποσού των 80 εκατ. ευρώ, δηλαδή υπήρχε ένα βραχυπρόθεσμο τμήμα που ανερχόταν στο ένα τρίτο του Ταμείου και τα υπόλοιπα δύο τρίτα ήταν κατανεμημένα ανά 50% σε τίτλους σταθερού επιτοκίου και σε τίτλους κυμαινόμενου επιτοκίου.

Στις 31 Δεκεμβρίου 1999 η διάρκεια των μακροπρόθεσμων επενδύσεων με σταθερό επιτόκιο καθορίστηκε στα 2,3 έτη ενώ η μέγιστη μέση διάρκεια καθορίστηκε στα 2,5 έτη. Για τους τίτλους με μεταβλητά επιτόκια η διάρκεια καθορίστηκε σε 1,5 μήνες.

3. Οι επενδυσεισ του ταμειου εγγυησεων : αναλυση των αποτελεσματων και τησ αποδοσησ κατα το 1999

3.1. Συνολική ανάλυση

Συνολικά η δραστηριότητα του Ταμείου Εγγυήσεων απέφερε καθαρά έσοδα ύψους 41,1 εκατ. ευρώ (40,3 εκατ. ευρώ εάν αφαιρεθούν τα κέρδη από την πώληση τίτλων), ποσό που αντιπροσωπεύει συνολική απόδοση κατά μέσο όρο 3,43% [2] (3,36% εάν αφαιρεθούν τα κέρδη από την πώληση τίτλων). Το μέσο επιτόκιο αναφοράς EURIBID για 3 μήνες ήταν 2,84% κατά την ίδια περίοδο, δηλαδή είχαμε μια συνολική θετική διαφορά 59 βασικών μονάδων σε σχέση με το επιτόκιο αναφοράς.

[2] Η βάση υπολογισμού της συνολικής απόδοσης είναι α/360.

Τα έσοδα από τις επενδύσεις παρουσίαζαν την ακόλουθη εικόνα στις 31/12/99 :

>ΘΕΣΗ ΠIΝΑΚΑ>

3.2. Ανάλυση ανά τομέα

3.2.1. Ταμείο

Κατά το 1999 επενδύθηκαν 419,9 εκατ. ευρώ και απέφεραν τόκους 12,7 εκατ. ευρώ. Η μέση απόδοση των επενδύσεων που έγιναν κατά το 1999 ανήλθε σε 2,97% [3] έναντι 4,13% περί τα τέλη Δεκεμβρίου του 1998 λόγω της μείωσης των βραχυπρόθεσμων επιτοκίων. Το τελευταίο τρίμηνο χαρακτηρίστηκε από μία πτώση του επιτοκίου αναφοράς EURIBID για 3 μήνες στο πλαίσιο της μετάβασης στο έτος 2000. Το γεγονός αυτό έχει ως συνέπεια την μείωση της απόδοσης.

[3] Η βάση υπολογισμού για τις βραχυπρόθεσμες πράξεις της νομισματικής αγοράς είναι α/360.

Η απόδοση ήταν κατά 10 βασικές μονάδες μεγαλύτερη από το επιτόκιο αναφοράς EURIBID για 3 μήνες [4].

[4] Το ποσοστό αυτό δείχνει τη διαφορά μεταξύ της πραγματικής απόδοσης της επένδυσης και του αντίστοιχου επιτοκίου αναφοράς EURIBID για 3 μήνες που προβλέπεται από τις ισχύουσες κατευθυντήριες γραμμές.

>ΘΕΣΗ ΠIΝΑΚΑ>

* Εξέλιξη της απόδοσης και επιτόκιο αναφοράς κατά τη διάρκεια του έτους 1999

Ο παρακάτω πίνακας δείχνει τα πραγματικά επιτόκια των βραχυπρόθεσμων επενδύσεων σε σχέση με το επιτόκιο αναφοράς EURIBID για τρεις μήνες.

>ΑΝΑΦΟΡΑ ΣΕ ΓΡΑΦΗΚΟ>

Γραφική παράσταση 2 : Εξέλιξη της απόδοσης σε σχέση με το επιτόκιο αναφοράς

Η απόδοση γενικά ήταν θετική σε σχέση με το επιτόκιο αναφοράς (10 βασικές μονάδες κατά μέσο όρο) για τις βραχυπρόθεσμες επενδύσεις.

>ΑΝΑΦΟΡΑ ΣΕ ΓΡΑΦΗΚΟ>

Γραφική παράσταση 3 : Εξέλιξη της διαφοράς απόδοσης

* Χαρακτηριστικά των εταίρων

Σύμφωνα με τη σύμβαση που υπεγράφη ανάμεσα στην Ευρωπαϊκή Κοινότητα και στην Τράπεζα σχετικά με τη διαχείριση του Ταμείου Εγγυήσεων όλες οι καταθέσεις γίνονται σε χρηματοπιστωτικούς οργανισμούς με ελάχιστη πιστοληπτική ικανότητα A1.

>ΑΝΑΦΟΡΑ ΣΕ ΓΡΑΦΗΚΟ>

Γραφική παράσταση 4 : Κατανομή των βραχυπρόθεσμων επενδύσεων ανά εταίρο στις 31/12/99

* Γεωγραφική κατανομή

Η γεωγραφική κατανομή των προθεσμιακών επενδύσεων του Ταμείου Εγγυήσεων κατά το 1999 παρουσιάζει την ακόλουθη εικόνα (μέσα κεφάλαια) :

>ΑΝΑΦΟΡΑ ΣΕ ΓΡΑΦΗΚΟ>

Γραφική παράσταση 5 : Βραχυπρόθεσμες επενδύσεις : γεωγραφική κατανομή των μέσων κεφαλαίων

Η ΕΤΕ συνεχίζει τις προσπάθειές της για τη γεωγραφική κατανομή των επενδύσεών της φροντίζοντας παράλληλα να εξασφαλίσει τους καλύτερους δυνατούς όρους απόδοσης.

3.2.2. Χαρτοφυλάκιο επενδύσεων :

Το χαρτοφυλάκιο τίτλων, που θεωρείται ως χαρτοφυλάκιο επενδύσεων, αποτελείται από τίτλους σε ευρώ που έχουν αγορασθεί με την πρόθεση να διατηρηθούν ως την λήξη της προθεσμίας τους : στις 31 Δεκεμβρίου 1999 οι τίτλοι σταθερού επιτοκίου των οποίων η εναπομένουσα προθεσμία ήταν μικρότερη των τριών μηνών ανέρχονταν σε 13,5 εκατ. ευρώ. Οι άλλοι τίτλοι με σταθερό επιτόκιο (εναπομένουσα προθεσμία μεταξύ 3 μηνών και 6 χρόνων) ανέρχονταν σε 388,5 εκατ. ευρώ. Οι τίτλοι με κυμαινόμενο επιτόκιο ανέρχονταν σε 411,1 εκατ. ευρώ, δηλαδή η συνολική λογιστική αξία ανερχόταν σε 813,1 εκατ. ευρώ.

Η αξία εισόδου των τίτλων σ'αυτό το χαρτοφυλάκιο αποτελεί το κόστος της αγοράς. Η διαφορά μεταξύ της τιμής εισόδου και της αξίας εξόφλησης είναι η διαφορά πάνω/κάτω από το άρτιο η οποία κατανέμεται αναλογικά στην υπόλοιπη διάρκεια κάθε τίτλου.

Στις 31 Δεκεμβρίου 1999 η ονομαστική αξία του χαρτοφυλακίου επενδύσεων ανερχόταν σε 803,9 εκατ. ευρώ και η λογιστική του αξία σε 813,1 εκατ. ευρώ (περιλαμβανομένων και των διαφορών πάνω από το άρτιο προς απόσβεση).

Τα έσοδα του χαρτοφυλακίου στις 31 Δεκεμβρίου 1999 ανέρχονταν σε 28,1 εκατ. ευρώ. Το ποσό αυτό κατανέμεται ως εξής :

Εισπραχθέντες τόκοι // 34 868 824,65

Χρονικός επιμερισμός της διαφοράς πάνω από το άρτιο // -6 726 949,63

// 28 141 875,02

Εξάλλου, η πώληση ενός τίτλου EDF (Electricitι de France) απέφερε κέρδη 0,8 εκατ. ευρώ. Η πώληση αυτή έγινε επειδή η EDF υποβιβάστηκε από την κατηγορία AAA στην κατηγορία AA+ από την εταιρία αξιολόγησης S&P. Τα συνολικά έσοδα ανέρχονται σε 29 εκατ. ευρώ.

Η λογιστική απόδοση του χαρτοφυλακίου επενδύσεων ανερχόταν σε 3,68% στις 31 Δεκεμβρίου 1999 σε σχέση με 4,44% στις 31 Δεκεμβρίου 1998. Με βάση το δείκτη αναφοράς Salomon για τους τίτλους με σταθερό επιτόκιο αναφοράς Euribid για 3 μήνες όσον αφορά τους τίτλους με μεταβλητό επιτόκιο η συνολική διαφορά είναι θετική και ανέρχεται σε 44 βασικές μονάδες σε σύγκριση με το σύνθετο επιτόκιο αναφοράς που ανέρχεται σε 3,23% (βλ. ακόλουθο πίνακα).

>ΑΝΑΦΟΡΑ ΣΕ ΓΡΑΦΗΚΟ>

Το σύνθετο επιτόκιο αναφοράς ανερχόταν στο 4,08% στις 31 Δεκεμβρίου 1998.

Υπενθυμίζεται ότι το χαρτοφυλάκιο ομολόγων ένα χαρτοφυλάκιο επένδυσης, δηλαδή υπάρχει πρόθεση διατήρησης των τίτλων εντός του χαρτοφυλακίου μέχρι τη λήξη τους. Στο πλαίσιο αυτό το Ταμείο Εγγυήσεων αποφάσισε να επενδύσει ένα ποσοστό των κεφαλαίων σε αυτό το προϊόν με σταθερό επιτόκιο που έχει μεγαλύτερη απόδοση από την απόδοση των βραχυπρόθεσμων τίτλων. Στις 31 Δεκεμβρίου 1999 η αγοραία αξία του χαρτοφυλακίου επενδύσεων ανερχόταν σε 808,6 εκατ. ευρώ έναντι 822,7 εκατ. ευρώ που ήταν η αξία τους τίτλων πριν εισαχθούν στο χαρτοφυλάκιο (μετά την αφαίρεση των δεδουλευμένων τόκων και των διαφορών πάνω ή κάτω από το άρτιο καθώς και των κερδών από την ανταλλαγή του τίτλου), δηλαδή είχαμε μια αφανή απαξίωση ύψους 14,1 εκατ. ευρώ. Αυτή η αφανής απαξίωση εξηγείται από την αύξηση των μακροπρόθεσμων επιτοκίων κατά το δεύτερο εξάμηνο του 1999. Στο πλαίσιο της επίτευξης του στόχου της συνολικής βελτίωσης της απόδοσης του Ταμείου το χαρτοφυλάκιο επενδύσεων συνέβαλε στο να αυξηθεί η απόδοση από 2,97% (βραχυπρόθεσμοι τίτλοι) σε 3,43% (συνολική απόδοση του Ταμείου) επιτυγχάνοντας έτσι τον στόχο της βελτίωσης της απόδοσης προστατεύοντας παράλληλα το κεφάλαιο μέχρι τη λήξη των τίτλων.

* Εξέλιξη του αφανούς αποτελέσματος κατά το 1999 (εκτός των τόκων και των διαφορών άνω και κάτω του αρτίου)

>ΑΝΑΦΟΡΑ ΣΕ ΓΡΑΦΗΚΟ>

Γραφική παράσταση 6 : Εξέλιξη του αφανούς αποτελέσματος κατά το 1999

* Κατανομή του χαρτοφυλακίου σε τίτλους με σταθερό επιτόκιο και σε τίτλους με μεταβλητό επιτόκιο

>ΑΝΑΦΟΡΑ ΣΕ ΓΡΑΦΗΚΟ>

Γραφική παράσταση 7 : Κατανομή του χαρτοφυλακίου επενδύσεων σε τίτλους με σταθερό και σε τίτλους με μεταβλητό επιτόκιο στις 31/12/99

* Χρονική κατανομή των εξοφλήσεων του χαρτοφυλακίου επενδύσεων :

>ΑΝΑΦΟΡΑ ΣΕ ΓΡΑΦΗΚΟ>

Γραφική παράσταση 8 : Χαρτοφυλάκιο επενδύσεων : Χρονική κατανομή των εξοφλήσεων στις 31/12/99

Η προθεσμία λήξης των τίτλων με σταθερό επιτόκιο είναι η 20/10/2004.

* Χαρακτηριστικά των εκδοτών

Όλοι οι κατεχόμενοι τίτλοι παρουσιάζουν τα ακόλουθα χαρακτηριστικά:

- Έχουν εκδοθεί από κάποιο κράτος της Ευρωπαϊκής Ένωσης ή από κάποιο χρηματοπιστωτικό οργανισμό με την εγγύηση της Ευρωπαϊκής Ένωσης, από κάποιο κράτος G10 ή από κάποιο υπερεθνικό οργανισμό,

- Έχουν εκδοθεί από οποιοδήποτε άλλο κυρίαρχο κράτος με ελάχιστη πιστοληπτική ικανότητα Αα3,

- Έχουν εκδοθεί από οποιονδήποτε άλλον εκδότη με πιστοληπτική ικανότητα Ααα.

Τα χαρακτηριστικά των εκδοτών παρουσίαζαν την ακόλουθη εικόνα στις 31 Δεκεμβρίου 1999:

>ΑΝΑΦΟΡΑ ΣΕ ΓΡΑΦΗΚΟ>

Γραφική παράσταση 9 : Χαρτοφυλάκιο επενδύσεων : χαρακτηριστικά των εκδοτών στις 31/12/99

ΚΑΤΑΣΤΑΣΗ ΤΟΥ ΤΑΜΕΙΟΥ ΕΓΓΥΗΣΕΩΝ ΣΤΙΣ 31 ΔΕΚΕΜΒΡΙΟΥ 1999

ΕΝΕΡΓΗΤΙΚΟ // 31/12/1999

Απαιτήσεις από χρηματοπιστωτικούς οργανισμούς

ΔΙΑΘΕΣΙΜΑ ΟΨΕΩΣ

ΠΡΟΘΕΣΜΙΑΚΑ ΔΙΑΘΕΣΙΜΑ //

4.749.649,43

480.000.000,00

// 484.749.649,43

Χαρτοφυλάκιο επενδύσεων

ΧΑΡΤΟΦΥΛΑΚΙΟ ΤΙΤΛΩΝ //

813.073.283,47

// 813.073.283,47

Λοιποί λογαριασμοί του ενεργητικού

ΜΕΤΑΒΑΤΙΚΟΙ ΛΟΓΑΡΙΑΣΜΟΙ //

15.913.799,93

// 15.913.799,93

ΣΥΝΟΛΟ // 1.313.736.732,83

ΠΑΘΗΤΙΚΟ // 31/12/1999

Ταμείο εγγύησης

ΠΟΣΑ ΓΙΑ ΕΓΓΥΗΣΕΙΣ //

1.160.050.548,66

// 1.160.050.548,66

Λοιποί λογαριασμοί του παθητικού

ΜΕΤΑΒΑΤΙΚΟΙ ΛΟΓΑΡΙΑΣΜΟΙ //

604.761,67

// 604.761,67

Αποτέλεσμα

μεταφερθέν αποτέλεσμα

αποτέλεσμα οικονομικού έτους 1999 //

111.950.328,60

41.131.093,90

// 153.081.422,50

ΣΥΝΟΛΟ // 1.313.736.732,83

ΚΕΡΔΗ ΚΑΙ ΖΗΜΙΕΣ ΣΤΙΣ 31/12/1999 //

1. ΕΣΟΔΑ

Τόκοι από επενδυτικούς τίτλους

Κέρδος από πώληση επενδυτικών τίτλων

Τόκοι από καταθέσεις

Τόκοι από λογαριασμό όψεως

ΥΠΟΣΥΝΟΛΟ //

34.868.824,65

814.384,67

12.659.514,63

219.810,68

48.562.534,63

2. ΕΞΟΔΑ

Χρονικός επιμερισμός της διαφοράς πάνω ή κάτω από το άρτιο

Προμήθειες

Χρηματοπιστωτικά έξοδα

ΥΠΟΣΥΝΟΛΟ //

- 6.726.949,63

- 604.761,67

- 99.729,43

- 7.431.440,73

ΚΑΘΑΡΟ ΑΠΟΤΕΛΕΣΜΑ // 41.131.093,90

>ΑΝΑΦΟΡΑ ΣΕ ΓΡΑΦΗΚΟ>

Παραρτημα III : Ενοποιημενοσ δημοσιονομικοσ ισολογισμοσ του ταμειου εγγυησεων στισ 31 δεκεμβριου 1999

Ο ενοποιημένος δημοσιονομικός ισολογισμός στις 31 Δεκεμβρίου 1999 συμπληρώνει την κατάσταση του Ταμείου Εγγυήσεων που παρουσιάζεται στο παράρτημα ΙΙ. Ο ενοποιημένος ισολογισμός περιλαμβάνει επιπλέον 184 531 820,37 ευρώ που αναλύονται ως εξής :

- στο ενεργητικό οι απαιτήσεις έναντι των δικαιούχων δανείων που έχουν χορηγηθεί από την Κοινότητα ή για τα οποία έχει εγγυηθεί η Κοινότητα οι οποίες ανέρχονται σε 147 242 798,63 ευρώ και αφορούν τις οφειλές τρίτων χωρών όσον αφορά το κεφάλαιο, τους τόκους των δανείων κατά τη λήξη τους και τους τόκους υπερημερίας που καλύπτονται με εγγύηση του ταμείου και σε 37 289 021,74 ευρώ όσον αφορά τους δεδουλευμένους και μη καταβληθέντες τόκους υπερημερίας στις 31.12.99. Οι τόκοι υπερημερίας υπολογίστηκαν σύμφωνα με τα ποσοστά των κυρώσεων που προβλέπονται στις ρήτρες των συμβάσεων σύναψης δανείων.

- στο παθητικό το μέρος των πόρων του ταμείου που πρέπει να αναπληρωθούν ύψους 145 229 799,66 ευρώ, οι δεδουλευμένοι και μη καταβληθέντες τόκοι υπερημερίας ύψους 37 289 021,74 ευρώ, οι καταβληθέντες τόκοι υπερημερίας για τις καθυστερημένες εισπράξεις ύψους 2 012 998,97 ευρώ που είναι εγγεγραμμένοι στο λογαριασμό αποτελέσματος.

>ΘΕΣΗ ΠIΝΑΚΑ>